ຄວາມເຊື່ອໝັ້ນ ທາງທຸລະກິດຢູ່ຍີ່ປຸ່ນ ສູງຂຶ້ນ
ຄວາມເຊື່ອໝັ້ນ ທາງທຸລະກິດຢູ່ຍີ່ປຸ່ນ ມີສູງຂຶ້ນ ກ່ອນເກີດແຜ່ນດິນໄຫວ
ທະນາຄານກາງຂອງຍີ່ປຸ່ນກ່າວວ່າ ຄວາມເຊື່ອໝັ້ນຕໍ່ຜູ້ຜະ ລິດທີ່ສຳຄັນໆຂອງຍີ່ປຸ່ນພວມເພີ່ມທະວີຂຶ້ນກ່ອນເກີດແຜ່ນ ດິນໄຫວຮ້າຍແຮງ ແລະຟອງຍັກສຸນາມິ ທີ່ຕິດຕາມມາໃນ ເດືອນແລ້ວນີ້ ທະນາຄານກາງຂອງຍີ່ປຸ່ນກ່າວໃນວັນສຸກມື້ນີ້ວ່າ ດັດຊະນີ ກ່ຽວກັບຄວາມຮູ້ສຶກທາງດ້ານທຸລະກິດຂອງຕົນ ແມ່ນບວກ 6 ສຳລັບໄລຍະ ທີ່ສິ້ນສຸດລົງ ໃນວັນທີ 31 ມີນາວານນີ້ ດັດຊະນີ ທີ່ວັດແທກຄວາມຮູ້ສຶກ ໄປໃນແງ່ດີທາງທຸລະກິດ ແມ່ນມີຄະແນນບວກ 5 ໃນການສຳຫຼວດເທື່ອແລ້ວ ທີ່ສິ້ນ ສຸດລົງໃນເດືອນທັນວາຜ່ານມາ ແຕ່ບັນດາບໍລິສັດສ່ວນໃຫຍ່ທີ່ຖືກສອບຖາມໃນການສຳ ຫຼວດ“tankan” ໄດ້ສົ່ງຄຳຕອບຂອງພວກເຂົາເຈົ້າຄືນກ່ອນ ເສັ້ນຕາຍ ໃນວັນທີ 11 ມີນາ ຊຶ່ງເປັນມື້ດຽວກັນ ກັບທີ່ ໄດ້ເກີດແຜ່ນດິນໄຫວທີ່ມີຄວາມແຮງແທກໄດ້ 9 0 ຢູ່ໃນ ພາກຕາເວັນອອກສຽງເໜືອຂອງຍີ່ປຸ່ນ ທີ່ພາໃຫ້ເກີດຟອງຍັກສຸນາມິຕິດຕາມມານັ້ນ ໄພທຳມະຊາດດັ່ງກ່າວ ໄດ້ທຳລາຍຫຼາຍໆຫົວເມືອງແຄມຝັ່ງທະເລຂອງຍີ່ປຸ່ນທີ່ເຮັດໃຫ້ມີ ຜູ້ເສຍຊີວິດຫຼາຍກວ່າ 11,000 ຄົນແລະສ້າງຄວາມເສຍຫາຍໃຫ້ແກ່ໂຮງໄຟຟ້ານິວເຄລຍ ໃຫຍ່ແຫ່ງນຶ່ງທີ່ພາໃຫ້ມີກຳມັນຕະພາບລັງສີຮົ່ວໄຫຼແລະມີຄວາມຢ້ານກົວວ່າແກນຫຼືບ່ອນ ບັນຈຸເຊື້ອໄຟຂອງໂຮງໄຟຟ້າດັ່ງກ່າວຈະລະລາຍ ພວກນັກວິເຄາະເຊື່ອວ່າ ການສຳຫຼວດເທື່ອໜ້າຈະສະທ້ອນໃຫ້ເຫັນຜົນກະທົບຂອງໄພ ພິບັດ ແລະຄວາມເຊື່ອໝັ້ນຂອງທຸລະກິດຈະມີຫຼຸດລົງ ແຕ່ພວກເຂົາເຈົ້າ ບໍ່ໄດ້ທຳນາຍວ່າ ຈະມີການຫຼຸດລົງຢ່າງຫຼວງຫຼາຍແຕ່ປະການໃດ ໂດຍເວົ້າວ່າ ພວກເຂົາເຈົ້າຄາດວ່າດັດຊະ ນີທີ່ວ່ານີ້ຈະຫຼຸດລົງເປັນບວກ 2 ໃນເດືອນມິຖຸນາ ໂຕເລກທີ່ຕໍ່າທີ່ສຸດ ເປັນປະວັດການ ຂອງການສຳຫຼວດ “tankan” ແມ່ນ ລົບ 58 ໃນ ໄຕຣມາດທຳອິດ ຂອງປີ 2009 ຂະນະທີ່ຍີ່ປຸ່ນ ພວມປະເຊີນກັບວິກິດການເສດຖະກິດ ຂອງໂລກ